La descompressió de Barcelona | FEM vallès\nArticle de Manel Larrosa publicat a l’ARA l’abril de 2018. Enllaç: https://www.ara.cat/opinio/descompressio-Barcelona_0_1997800201.html\nLa capital està sotmesa a una compressió de densitat humana i de dotacions de capitalitat que esdevé un forat negre. Barcelona absorbeix tota referència de nova centralitat, concentra les inversions de l’Estat (tot i que disminuïdes, però a fora seu encara més) i per habitant supera clarament la mitjana catalana de les inversions acumulades de la Generalitat des de l’any 1980, un fet que sol ignorar-se.\nQuè hauria significat, en matèria d’augment del preu dels lloguers, la implantació de l’Agència Europea de Medicaments? Aquest és el taló d’Aquil·les de la ciutat: més capitalitat significa expulsió popular. Fa temps que aquesta lògica opera i ara ha arribat al debat polític. Fins i tot li pot costar el cap a l’alcaldessa.\nLa ciutat central, des de l’ampliació feta en el moment dels Jocs, ha crescut fins a les rondes, però ara les ha convertit en una nova muralla: res de valor se n’escapa. Només la Gran Via, en direcció cap a l’aeroport, ha generat un eix nou (però dins encara de les rondes). Res se n’escapa: es torna a parlar de la biblioteca provincial. Però per què no la posem a Rubí -centre humà de Catalunya- o a Manresa -centre geogràfic-? Barcelona, acostumada a autobombardejar-se amb equipaments públics, mai ho acceptarà.\nDe cap altra manera s’ha transformat el Raval. Des dels anys seixanta, amb la Universitat Autònoma al Vallès, cap nova universitat no s’ha escapat de la capital; només el campus de la Politècnica a Castelldefels. L’escala mental de capitalitat de Barcelona continuen sent els 3 milions d’habitants, profundament ignorant dels 5 de la regió i dels 7 de l’escala regional catalana. Ja hi ha qui va diàriament de Barcelona a Figueres per treballar, però la nova dimensió catalana és ignorada. Seguim adormits en el somni olímpic, trenta anys després, sense cap nou imaginari de relació entre capital i país.\nAvui resulta urgent descomprimir la capital pel procediment d’ubicar centralitat fora seu, i això només ho poden fer potents eixos d’urbanitat a escala regional que perforin la muralla i relliguin Barcelona amb el país sencer.\nPer començar, cal ampliar per la costa, Maresme amunt, per fer-ne la continuació del 22@, el barri tecnològic del Poblenou, amb una línia R1 de Rodalies reforçada i un nou eix de transport públic muntat sobre la traça de l’autopista C-32. També cap al delta i el Garraf amb sentit i argument similars. Però sobretot cap a l’interior, per enllaçar amb la columna vertebral del país, que és la vall prelitoral. Barcelona s’emmiralla en l’eix Sants-Sagrera i ha de mirar a l’interior, com va fer fa cent anys, quan el 1917, un cop perforada Collserola, el tren arribava a Sant Cugat i tres anys després a Terrassa i Sabadell. Resulta patètic que l’eix mediterrani en alta velocitat passi avui pel carrer de Mallorca de l’Eixample Cerdà. Hi ha bypass per l’exterior a Lleida, Saragossa i Madrid, però no a Barcelona! El centre de Barcelona ha de connectar ràpidament amb el Vallès, amb un nou túnel ferroviari des del centre a Sant Cugat, per posar en el seu mapa mental el gran corredor central i aprendre a anar-hi a buscar (això sí, molt ràpidament) els serveis regionals que estructurarien la galàxia catalana de ciutats. Aquesta descompressió posa Sant Cugat com un cap de pont essencial, que no ha de ser entès amb una mirada curta (una loteria de nova centralitat, ja coneguda), sinó com una oportunitat de país, regional i d’alleujament barceloní.\nLa nova orientació de les inversions de transport públic ha de passar fora de les rondes per estructurar la regió, però els enfocaments tecnòcrates i curts de mires només troben “demanda” dins la densitat central. La línia L9 ha estat i és (per inacabada) un desori: una inversió de més de 2.000 euros per català: amb una demanda, ja contrastada, que és ridícula, sobretot en el tram mitjà, encara pendent.\nLa relació entre capital i país pot ser reformulada en benefici d’un model que unificaria les dues realitats, Barcelona i Catalunya, per expressar dues escales d’una mateixa realitat: l’ull de l’huracà i el conjunt de la tempesta. I la galàxia de ciutats, la Catalunya-ciutats, se situaria lluny de la gasiveria i curtesa de mires de les dues darreres dècades, i això crearia un horitzó avui no formulat: la metròpoli de set milions.


ᐅ Disseny web Fontanilles - Disseny de pàgines web Fontanilles\nDISSENY WEB FONTANILLES 100% PROFESSIONAL\nLi oferim disseny de pàgines web Fontanilles professionals i 100% responsive per a tot tipus de dispositius,\nExperts en disseny web Fontanilles\nComptem amb molts anys d'experiència en disseny web Fontanilles de tot tipus de sectors i activitats. Som experts en la creació de tot tipus de pàgines web potents i elegants, utilitzant les millors eines, tècniques i tecnologia del mercat.\nEl nostre equip professional analitza i confecciona en cada cas una proposta de disseny web Fontanilles a mida, tecnologia, model i estratègia comercial que millor encaixa amb les necessitats de cada projecte i client.\nRealitzem disseny web Fontanilles 100% responsive i amb optimització a paràmetres SEO Google inclosa, ja que som experts en aquest tipus de disseny web Fontanilles parametritzat específicament per a posicionar-se òptimament a Google, tant a nivell d'estructuració del disseny web Fontanilles com en la dinàmica de continguts.\nDisseny web Fontanilles. Experts en la creació de pàgines web Fontanilles.\nEl nostre objectiu alhora de crear un disseny web Fontanilles és la de transmetre elegància, professionalitat i envergadura a l'empresa, amb l'objectiu de generar imatge de marca i que l'empresa estarà a l'alçada de qualsevol tipologia de client a internet.\nDisseny web Fontanilles. Molts anys d'experiència en el disseny web Fontanilles.\nTots els nostres dissenys web Fontanilles compten amb la base tecnològica adequada per poder evolucionar i millorar sense limitacions, junt amb una potent optimització de sèrie per a SEO en cercadors, és a dir el seu òptim Posicionament web Fontanilles, sobretot Posicionament Google Fontanilles i òbviament, l’optimització a qualsevol tipus de dispositiu com mòbils, tauletes, etc.. 100% Responsive i auto-gestionable!\nA l’igual que comptar amb un òptim servei de Manteniment informàtic Fontanilles és vital per a qualsevol empresa avui dia, la seva pàgina web també forma part de quelcom vital i necessari o en cas contrari, òbviament està desfasada i fora de mercat.\nDisseny web Fontanilles. Oferim tot tipus de disseny web Fontanilles.\nRealitzem qualsevol tipus i model de pàgines web, des del disseny web Fontanilles comercial corporatiu a portals sectorials, cercadors, directoris, landings, blogs i fins a models de negoci on-line innovadors.. Utilitzem diferents tipus de programació, tecnologia i plataformes CMS, sempre en funció del projecte de disseny web Fontanilles final a desenvolupar. Amb Gestinet, tot allò que pugui ser imaginat, ho podem traslladar a web =)\nPlanificació de tot tipus de projectes de disseny web Fontanilles a mida del client.\nDisseny web Fontanilles i desenvolupament amb llenguatges de programació actuals i escalables.\nEstudi de les necessitats del client amb plantejament estratègic del disseny web Fontanilles.\nOpcions de disseny web Fontanilles personalitzades per diferents dispositius.\nDisseny web Fontanilles, 100% responsive\nEl disseny de pàgines web Fontanilles responsive o adaptatiu és una tècnica de disseny web Fontanilles que busca la correcta visualització d'una mateixa pàgina en diferents dispositius. Des d'ordinadors d'escriptori a tablets i mòbils. Avui dia accedim a llocs web des de tot tipus de dispositius; ordinador, tablet, smartphone… pel que, cada vegada més, ens sorgeix la necessitat que la nostra web s'adapti a les diferents grandàries d'aquests.\nA Gestinet ens preocupem de plantejar el disseny web Fontanilles també per afavorir les conversions utilitzant tots els recursos per crear call to action (trucades a l'acció) eficaços i atractius, d'aquesta manera afavorim la conversió dels visitants en clients, o la conversió de les visites en vendes.\nA Gestinet som experts en disseny web Fontanilles.


Assignatures - ESTUDI D'ARTS\nQuina matèria necessites reforçar?\nLa més àmplia oferta docent reglada per fer carrera o senzillament, perfeccionar determinades matèries\nGrup coral vinculat a les classes de cant i format per alumnes d’aquesta disciplina, de diferents edats però amb un mateix nivell musical. Es posa en pràctica la tècnica apresa en l’assignatura alhora que s’aprofundeix en el coneixement de repertori musical i dels diferents llenguatges.\nAssignatura troncal dels estudis de Grau Mitjà i Grau Superior (5è i 6è). Escales, acords, tonalitats i melodies en la doble vessant d'harmonia clàssica i moderna. Un curs avançat per aquells que busquen completar els seus estudis oficials de música i obtenir el títol de Grau Superior.\nAssignatura de reforç que fa especial incidència en aspectes de l’aprenentatge musical com el propi cant, el registre musical o intervals de notes a través de sessions teòriques i pràctiques que combinen la lectura de partitures i treball propi d’afinació vocal.\nAssignatura comuna a tots els instruments. L'antiga denominació de solfeig i teoria ha donat pas a aquest aprenentatge que busca afavorir la comprensió de la música, del discurs musical, de les seves regles i lleis internes, i la utilització d'aquestes per a la creació. S’imparteix en tots els cursos fins a 4t de Grau Mitjà.\nAssignatura de reforç, de contingut teòric i pràctic, que possibilita el desenvolupament de la capacitat d’escolta musical i d’identificació dels elements sonors. Tanmateix, es fa especial incidència en l’aprofundiment de les capacitats bàsiques de percepció, educació auditiva, expressió i anàlisi musical.\nAssignatura de reforç que pretén aprofundir en el treball d’audició, dictat i afinació. Es fa especial incidència en el reconeixement d’acords i d’intervals a través dels exercicis necessaris per millorar els nivells d’audibilitat i agilitat auditiva de l’alumne.


El PSPV i Podem critiquen que Compromís es presente amb Errejón perquè "fragmenta el vot de l'esquerra" - Diari La Veu\nEscriba el número 430314\n24 setembre 2019 13:40h\nTant Davó com Mata han criticat la decisió de Compromís per dividir l'esquerra. / DLV\nVALÈNCIA. Compromís ja té company de viatge, un que ha deixat satisfetes totes les potes de la coalició valencianista. A hores d'ara, la militància està votant si referenda la decisió. Ara bé, més enllà de les fronteres de partit, la decisió no ha sigut pressa molt bé. Sobretot entre els seus socis del Botànic, que l'han criticada per considerar que "fragmenta encara més el vot de l'esquerra".\nAixí ho ha afirmat la portaveu d'Unides Podem, Naiara Davó, qui ha lamentat que no s'haja deixat passar l'oportunitat "d'elaborar un projecte valencià en l'àmbit estatal" en què confluïren Esquerra Unida, la formació morada i Compromís. El ben cert és que la confluència amb Íñigo Errejón ha sigut acollida amb sorpresa en Podem, que d'acord amb els contactes informals que havien mantingut i amb les últimes declaracions de Mónica Oltra, pensaven que la reedició d'A la valenciana –la coalició en què es van presentar al 2016– estava a tir de pedra.\nNo obstant això, en la formació morada encara no acaben de tindre clar en què consistirà l'aliança de Compromís amb Más Madrid i encara que assumeixen que la coalició valencianista ho tindrà molt més fàcil a l'hora d'imposar els seus criteris en l'elaboració de la candidatura –ja que el partit d'Errejón no té cap estructura al País Valencià– lamenten que ni tan sols s'hagen assentat a explorar un acord amb ells.\nTambé se senten molests cada vegada que s'esgrimeix l'argument que el Podem valencià deu obediència a un partit estatal. Davó ha afirmat aquest dimarts que "ningú pot patrimonialitzar la defensa dels interessos valencians" i que la ciutadania, amb els seus vots, ha demostrat que confia que la formació morada defensa aquests interessos a Madrid.\nAra bé, preguntats sobre la possibilitat de crear una llista unitària valencianista i d'esquerres junt amb Compromís que forme un grup parlamentari propi al Congrés, fonts del partit repliquen que no poden renunciar a la marca en la qual concorren. Així, tot i que l'estructura orgànica del Podem valencià no deu una obediència tan estricta a l'executiva de Pablo Iglesias com poguera paréixer, assumeixen que depenen del seu lideratge en la pròxima convocatòria electoral. En qualsevol cas, una vegada Compromís s'ha decidit a anar de la mà d'Errejón, aquesta possibilitat està pràcticament descartada.\n"Canviar un hiperlideratge per un altre"\nEn el PSPV tampoc no ha agradat la decisió de Compromís i l'han acollit amb cert escepticisme. A més, assenyalen que al cap i a la fi s'ha canviat un hiperlideratge –el d'Iglesias– per un altre, –el d'Errejón–, tot i que a efectes pràctics aquesta aliança, per ara, només s'aplicarà quant a la visibilitat de la candidatura, ja que en Compromís no tenen previst que Más Madrid puga influir ni en el programa ni en l'elaboració de les seues llistes al País Valencià.\nMalgrat això, el portaveu socialista Manolo Mata ha tirat mà de la ironia per a incidir que Compromís "ha decidit presentar-se amb el partit d'un senyor" i que ara "hauran de posar-lo al dia amb els temes valencians". Però, en definitiva, les seues crítiques s'han centrat que la jugada "no beneficia el conjunt de l'esquerra" i s'ha mostrat sorprés perquè un partit que no existia al País Valencià –Más Madrid– s'aprofite de l'estructura d'un que ja estava consolidat –Compromís–.\nCompromís, convençut de l'empenta de la marca\nMalgrat les crítiques, en Compromís estan satisfets amb la decisió i no s'han escoltat veus internes que la qüestionen. D'una banda, estan convençuts que la falta d'estructura d'Errejón al País Valencià els permetrà construir un projecte que responga per complet als seus interessos, sense imposicions de fora –cosa que no veien possible a l'hora d'elaborar una llista amb Podem–; d'altra, pensen que aprofitaran l'empenta mediàtica que el fundador de Más Madrid tindrà en aquestes eleccions i que podran recollir el vot de tota la gent que voldria votar-lo, però que fins ara no podia, ja que només es presentava per la circumscripció de Madrid.\nA més a més, un dels aspectes clau per a prendre la decisió ha sigut que, segons creuen, Podem i el PSOE arrossegaran durant aquests comicis l'estigma d'haver sigut els dos principals protagonistes en el fracàs de la formació de govern. Així, consideren que aquest vot de castic anirà a parar a les candidatures lligades a la figura d'Errejón.\nEscriba el número 680133


Les lliçons del coronavirus - Noticias Opinión - El Periódico Mediterráneo\nAssistim a una situació insòlita que trasbalsa moltes de les nostres assumpcions. Si fa uns pocs mesos ens hagueren dit que un virus ens faria suspendre la Magdalena i les Falles, tancar escoles i establiments i mantindre la població confinada a les seues llars, no ens ho hauríem cregut. Tots els problemes que teníem fa unes setmanes ara els relativitzem i deixen de tindre la mateixa importància.\nSembla que estiguem en un malson o en una pel·lícula. Com si la natura ens estiguera tornant tot el mal que li hem fet. O com si la insolidaritat que alguns sectors han mostrat amb la immigració i les persones refugiades ara se’ns tornara en contra, fent-nos veure què és una situació difícil a casa nostra.\nEls aplaudiments al personal sanitari mostren l’agraïment a un sector molt malmés per culpa de les retallades del PP però que, a pesar de tot, ha demostrat una gran professionalitat. Mereixen tot el nostre reconeixement i no només ara. Com també totes les persones que segueixen garantint que les necessitats bàsiques de la població estiguen cobertes, tant si acudeixen als seus centres de treball com si treballen des de casa.\nConec molt de prop com a regidora la faena dels departaments de Serveis Socials, brigades de neteja i recollida del fem, forces de seguretat i, com no, les persones que tenen cura de persones dependents. Tots aquests i altres sectors han seguit desenvolupant la seua activitat a pesar de la gravetat de la situació i fan la seua tasca en uns moments tan difícils. D’altres, per desgràcia, s’han quedat sense treball o han d’assumir pèrdues inesperades importants.\nEl coronavirus tindrà conseqüències nefastes a tot el món. En el nostre cas, serà un trasbals per la nostra economia. L’agricultura, el comerç, el turisme, la construcció, les persones autònomes... Hi haurà molts sectors que n’eixiran molt malparats. I caldran més mesures de suport contundents per part dels governs. Però tot passarà i n’eixirem.\nEl missatge és clar: de moment, si no és completament necessari eixir, hem de quedar-nos a casa. Per les nostres persones majors i vulnerables. Pels nostres veïns i veïnes. Per totes eixes persones que estan posant en risc la seua salut i deixant-se la pell per nosaltres. Per evitar posar en risc la salut mundial. #JoEmQuedeACasa i, gràcies a l’esforç, a la responsabilitat i a la solidaritat de totes i tots, #AçòTambéPassarà.


Carles Sala (Bloc Novelda)\nQuan es restablirà el servici de transport escolar del barri de l'Estació de Novelda?\nL'estació de Novelda és un barri aÏllat del nucli urbà, al voltant de l'estació de tren, a 3 km del poble. Des de fa anys, quan es va tancar el col·legi de l'Estació es va habilitar un autobús per al transport escolar dels xiquets d'este barri al Col·legi Públic Sánchez Albornoz (a l'Avda. Pérez Galdós de Novelda), col·legi que els correspon. El trajecte a peu és de 3 km i es pot fer per carretera o camins rurals (paratge de la Teulera), com es pot veure en el següent enllaç: ht...\nFutur dels professors de tecnologia? ✔\nDesprés de suprimir 88 de professors de tecnologia en el concurs de trasllats. Que hi haja hagut centenars de suprimits amb les mesures de retall del consell i que 150 professors estiguen esperant des de fa anys un destí definitiu. La conselleria els ha ficat pels instituts encara que no hi ha places per ells i s'ha denegat la comissió de servei a tots aquells de fora la comunitat encara que tingueren raons molts greus per sol·licitar-la. Vull saber que passarà amb aquestes persones en un f...\nDiners a l'educació que segrega per sexe.?\nQuants diners dedica la Conselleria d'Educació als centres concertats que segreguen l'alumant per se sexe?\nPer què la UV no regula l'ensenyament en valencià? ✔\nMolts dels professors de la Universitat de València imparteixen als alumnes dels grups en valencià en castellà. Aquest fet suposa una violació de la llei d'ús i ensenyament del valencià i dels drets dels alumnes a estudiar en la llengua que exigeixen al matricular-se a la línia en valencià. Per què la UV no regula aquesta situació?\nPer què la Capacitació en Llengües Estrangeres no puntua per al Concurs de Trasllats de Primària i Secundària? ✔\nEn els temps que corren i davant la importància que té el coneixement de llengües per al futur laboral, molts docents ens hem tret el B2 d'anglés i francés i hem cursat els moduls per capacitar-nos per fer classe tant en anglés com en francés. Aquest any aquesta titulació expedida per la Conselleria d'Educació no ha donat cap punt en el Concurs de Trasllats de Primària i Secundària i el concurs era autonòmic. ¿Per què no dóna punts una titulació que costa tant d'obtenir?\nPer què no surt el llistat de vacants de Primària i Secundària abans de fer la petició telemàtica al juliol? ✔\nCada juliol el professorat de Primària i Secundària en expectativa de destí i interí ha de fer una tria ordenada per preferència de 300 llocs sense tindre la certesa que hi haja una plaça vacant. Seria molt més útil i transparent poder fer la tria amb la llista de vacants. La llista sol eixir dies després de fer la petició i mai abans. Quan l'adjudicació era presencial, i també a mitjans de juliol com ara, la llista es penjava una setmana abans a Internet i facilitava molt la tria. ...\nMiguel Navarre Sancho (Compromis, Casinos)\nFinançament dels centres educatius concertats? ✔\nQUan deixarà l'administració valenciana de finançar els centres educatius concertats? Per què el personal d'aquestos centres no es contracta per la mateixa conselleria a travès d'oposicions públiques ? (Recorde que estos centres, de ideologies que de vegades pertanyen a sectes, es financien amb els diners de tots els valencians). Per què les empreses que gestionen estos centres endollen a qui volen quan es financien amb els diners de tots?\nEnseñanza pública vs concertada? ✔\nLa consellera d'educació, Mª José Catalá, en los medios de comunicación a afirmado lo siguiente: "La nueva política de gestión de suelo para centros concertados (denominada Centros de Iniciativa Social) no pretende sustituir a la iniciativa pública de construcción de centros, sino responder a una demanda que no estamos satisfaciendo, ya que cada año unos 7.000 escolares piden escuela concertada como primera opción y no pueden acceder". Mis preguntas son las siguientes: 1-...\n¿Para cuándo la construcción del nuevo CEIP Cervantes en Albatera? ✔\nHace más de 10 años que tanto desde Generalitat como desde el Ayuntamiento de Albatera se está prometiendo la construcción de un nuevo CEIP Cervantes, ya que las actuales instalaciones son muy antiguas y además se ha tenido que añadir barracones por falta de aulas. La culminación de dicho colegio estaba prevista para el año 2002 y diez años después no han comenzado siquiera las obras. El gobierno local del PSOE culpaba a la Generalitat y ahora que gobierna el PP culpa a la anterior cor...\nPer què es mantenen les places de religió triades pel bisbat a l'educació pública? ✔\nPer què es mantenen les places de religió a l'educació pública, les quals ocupen treballadors laborals triats a dit pel bisbat i es retalla al professorat interí i substitut que ha passat un procés de selecció i cribatge en llistes? És més important la religió que les matemàtiques o la llengua en una societat teòricament laica i on una bona part dels alumnes no acompleixen les competències lingüístiques i matemàtiques bàsiques? La llengua i les matemàtiques són la clau per ac...


OnePlus aterra a Espanya\nLa firma ha anunciat l'obertura d'oficines a Espanya dins d'un procés d'expansió en el conjunt europeu\nDilluns, 22/10/2018 - 10:24\nOnePlus s’ha posicionat entre els cinc fabricants d’smartphones premium a Europa Occidental –segons l’estudi publicat per Counterpoint– una conjuntura en la qual ha decidit impulsar la seva presència a Espanya, un mercat estratègic des del seu naixement ara gairebé fa cinc anys.\n“Espanya és un mercat en què s’aprecia la tecnologia, s’aposta per la innovació i els productes de qualitat són especialment ben valorats pel consumidor. També és coneguda per ser un país d’early adopters, molts d’ells clients de OnePlus”, informa David Sanmartin, ‘country manager’ de OnePlus a Espanya.\nQuan falten pocs dies per al llançament del seu nou vaixell insígnia, el OnePlus 6T, s’han donat a conèixer algunes xifres rellevants de la companyia com, per exemple, que el model antecessor, el OnePlus 6, va tenir unes vendes d’un milió d’unitats en només 22 dies. Unes xifres que s’esperen superar, en vista de les expectatives creades, amb el nou smartphone.\nUna presència estable al mercat espanyol permetrà a OnePlus estar a prop de l’usuari, per conèixer les seves necessitats i expectatives i poder desenvolupar i millorar nous productes.\n“Fidels al nostre lema de Never settle, en el nostre objectiu de continuar creant nous productes que siguin fins i tot millors, connectem amb la nostra comunitat i escoltem usuaris de tot el món que volen donar forma al futur dels smartphones amb OnePlus”, indica Sanmartín. Actualment, OnePlus compta amb més de 500.000 usuaris espanyols registrats en el seu fòrum, opinions que ara se sumaran a les recollides directament per l’equip de OnePlus Espanya per traslladar la seva experiència a futurs llançaments de la companyia.\nA més de la seva col·laboració amb Amazon Espanya, la companyia ha anunciat acords amb PcComponentes i amb FNAC. Mitjançant aquestes aliances, OnePlus amplia de manera significativa la seva xarxa comercial i es converteix en el primer mercat de la companyia a Europa que va de la mà d’un retailer.


Labora posa en marxa una convocatòria per a contractar 1.600 menors de 30 anys en entitats locals | Valencia Extra\nLa convocatòria compta amb el finançament de la Unió Europea, a través del Programa Operatiu de la Comunitat Valenciana-FSE i dels fons extraordinaris React-UE\nLes entitats locals ja poden sol·licitar les ajudes de la convocatòria Empuju 2021 que s’ha publicat en la pàgina web de Labora consultar ací.\nAquest programa ofereix la possibilitat als ajuntaments d’accedir a una subvenció amb la qual contractar persones menors de 30 anys per un període de 12 mesos.\nLa convocatòria d’enguany ascendeix a 30 milions d’euros i amb ella es preveu que 1.600 joves puguen accedir a aquests contractes que permetran a les entitats locals comptar amb mitjans humans addicionals amb la finalitat de realitzar actuacions específiques en l’àmbit de les seues competències.\nEl termini per a sol·licitar aquestes subvencions és de 10 dies hàbils a partir de l’endemà a la publicació de la convocatòria en el Diari Oficial de la Generalitat Valenciana (DOGV).\nLabora posa en marxa una nova edició d’aquesta actuació, que ja compta amb diverses convocatòries en els últims anys. De fet, des de l’any 2014 ja són més de 12.000 les persones joves que han pogut accedir a aquestes contractacions.Un de cada tres joves aconsegueix trobar ocupació\nLes dades recollides per Labora referent a això parlen dels bons resultats que aconsegueix aquesta actuació, ja que al cap de sis mesos de finalitzar la seua participació en el programa el 34% d’aquestes persones joves ha trobat treball, la qual cosa la converteix en una eficaç eina amb la qual lluitar contra l’elevada taxa de desocupació juvenil que, a causa de la pandèmia COVID-19, s’ha vist encara més accentuada.\nPer això, des de Labora i la Unió Europea es treballa perquè la dotació de la present convocatòria es puga veure incrementada pròximament en 19 milions, superant en total els 49 milions d’euros, que permetrien aconseguir 2.500 contractacions.\nAquesta convocatòria d’ocupació juvenil en entitats locals s’inscriu dins del programa d’Ajuda a la Recuperació per a la Cohesió i els Territoris d’Europa (React-UE), dotat amb 55.000 milions d’euros de fons addicionals llocs a la disposició del Fons Social Europeu (FSE), dels quals 10.000 milions corresponen a Espanya i que han sigut repartits entre les diferents administracions per a la seua execució a través dels programes operatius estatals i autonòmics.\nEl Programa Operatiu del Fons Social Europeu de la Comunitat Valenciana inclou un nou eix prioritari denominat React-UE amb un únic objectiu: afavorir la reparació de la crisi en el context de la pandèmia de Covid-19 i les seues conseqüències socials, i preparar una recuperació verda, digital i resilient de l’economia. Sota aquesta prioritat es concreten les accions que busquen donar suport a l’accés al mercat de treball, la creació de llocs de treball i l’ocupació de qualitat.


MANIFEST PER AL DIA INTERNACIONAL D’ACCIÓ PER LA SALUT DE LES DONES. - Vicesecretaria General de les Dones\nMANIFEST PER AL DIA INTERNACIONAL D’ACCIÓ PER LA SALUT DE LES DONES.\nDiumenge, 28 de maig de 2017 | 12:00h\nL'Organització Mundial de la Salut (OMS), en la seva constitució de 1946, defineix la salut com “ l'estat de complet benestar físic, mental i social, i no sols com l'absència d'afeccions o malalties”. La salut implica que totes les necessitats fonamentals de les persones estiguin cobertes: les afectives, les sanitàries, les nutricionals, les socials, les culturals, les espirituals i, hi podríem afegir també, les econòmiques.\nEl Dia Internacional d'Acció per la Salut de les Dones sorgeix a partir d'una reunió realitzada després de la V Trobada Internacional Dona i Salut celebrada l'any 1987 a Costa Rica. La Xarxa de Salut de les Dones Llatinoamericanes i del Carib va proposar el 28 de maig com una data per a la mobilització i la reivindicació, on la salut de les dones fos la protagonista.\nEsquerra Republicana de Catalunya (ERC) es suma a la commemoració del Dia Internacional d’Acció de la Salut de les Dones, per la necessitat de posar sempre al mig del debat polític tot allò relacionat amb la qualitat de vida de les dones, els seus drets sexuals i reproductius, els serveis i l’assistència mèdica i seguir despertant la consciència social per promoure canvis que garanteixin la salut de les dones al món.\nAl llarg dels anys, s’ha anat agafant consciència que les dones i els homes som iguals en drets. S’ha avançat molt però malauradament la realitat ens demostra dia a dia que no és així. Hi ha diferència de gènere en gairebé tots els àmbits: el familiar, l’educatiu, el del consum i el del mercat laboral, entre d’altres i també, en l’àmbit de la salut. Per tant, cal la perspectiva de gènere dins de l’àmbit de la salut, atès que el factor homogeneïtzador ignora les diferències biològiques i de gènere quan les necessitats i atencions, pel que fa a la salut integral, són diferents.\nEn l’àmbit sanitari, ens trobem que dones i homes tenim diferències genètiques, hormonals, metabòliques i del sistema reproductiu. Tanmateix, les dones tenen més esperança de vida, que no significa més qualitat de vida, i en conseqüència, són més propenses a patir més trastorns tant pel que fa a la salut física com a la mental.\nAmb l’aprovació de l’Agenda 2030 ( Programa Universal de l’Assemblea General de les Nacions Unides 25 de setembre de 2015, Nova York ), els governs van reconèixer entre altres, la igualtat de gènere i l'apoderament de les dones i nenes com a elements fonamentals per al desenvolupament sostenible. Es reivindica la necessitat que aquest compromís tingui una aplicació pràctica real que garanteixi el respecte als drets sexuals i reproductius de les dones.\nA Catalunya, s’ha començat a caminar en aquest sentit i, tots els informes de la Central de Resultats en salut (àmbit hospitalari, atenció primària, àmbit sociosanitari, salut mental i addicions, informe territorial, i salut pública) publicats al juliol 2016 es van analitzar en funció del gènere. I, el 8 de juliol del 2016 es posa punt i final a qualsevol tipus de discriminació en acordar-se les bases per garantir la igualtat d’accés de TOTES les dones a la reproducció assistida.\nEns resta camí per fer com és en el cas de la investigació en patologies freqüents i des de la perspectiva de gènere, però caminem amb pas ferm cap els nostres objectius: La igualtati l’eliminació de diferències de tot tipus.\nLa República i la Salut tenen en comú el gènere, tenen nom de DONA!


Compromís municipal per a una ciutat de drets, antiracista i diversa | Consell Municipal d'Immigració de Barcelona\nCompromís municipal per a una ciutat de drets, antiracista i diversa\nInclusió. El racisme i la xenofòbia són la causa principal de discriminació a Barcelona.\nAvui, 21 de març, Dia Internacional per a l’Eliminació de la Discriminació Racial, es referma el compromís de Barcelona, com a ciutat antiracista, amb la prevenció, protecció i garantia dels drets de tots els veïns i veïnes immigrants i racialitzats, a través d’una declaració institucional aprovada per tots els grups municipals.\nSegons els expedients oberts per l‘Oficina per la No Discriminació durant l’any 2020, el racisme i la xenofòbia han estat un any més les causes principals de discriminació a la ciutat, i han representat el 42% dels 219 casos totals.\nDes de l’Ajuntament es treballa per consolidar l’Oficina per la No Discriminació com a servei de referència a la ciutat i per reforçar la col·laboració amb les entitats i associacions que treballen en la defensa dels drets humans. En aquest sentit, s’ha començat a treballar en un protocol per a l’atenció davant d’agressions per motius de racisme i xenofòbia. I el suport a les iniciatives i accions a les entitats del Consell Municipal d’Immigració de Barcelona continua ferm en el marc del treball “Per una Barcelona antiracista”.\nEl consistori també es compromet a estendre la formació en drets humans i a implementar l’enfocament de polítiques interculturals entre el personal municipal. En aquest sentit, des de fa més de deu anys, el programa Barcelona Interculturalitat promou el reconeixement de la diversitat per prevenir actituds racistes i discriminatòries a través de les línies de treball següents: “Impulsem la interculturalitat”, l’estratègia antirumors, l’Espai Avinyó i les formacions interculturals.\nEl racisme i la xenofòbia, principals causes de discriminació dels casos atesos per l’OND\nBarcelona es referma com a ciutat antiracista en el Dia Internacional de l’Eliminació de la Discriminació Racial


Les 11 serps que pots trobar als boscos de Catalunya (dues de verinoses)\nSón animals fonamentals per a l'ecosistema sovint víctimes de la fòbia que provoquen en els humans\nLes serps són animals de sang freda que solen hibernar i, per tant, amb l’arribada de la calor és més freqüent trobar-nos-les. Són uns vertebrats amenaçats, doncs les seves poblacions van baixant perquè moltes moren atropellades a les carreteres. Al capvespre, tendeixen a estirar-se a l’asfalt, perquè és un acumulador de la calor produïda per la insolació del dia, i així és com molt sovint són atropellades.\nSón altament beneficioses dins la cadena tròfica i juguen un paper clau com a bioindicador de l’hàbitat. Si quan passegem pel bosc ens hi topem, el primer que hem de fer és no espantar-nos en absolut. Si observem que marxa ràpid sabrem que es tracta d’una colobra i si es mou lentament, atenció, perquè es tracta d’un escurçó, que té un mossegada hemotòxica perillosa.\nPer dissort les serps solen ser mal vistes socialment. Fins i tot, quan apareix una serp, no és estrany que siguin agredides i sacrificades. És freqüent trobar-ne el cadàver amb el cap aixafat per un roc o un bastó. Esperem que amb la cultura ambiental emergent aquests mals hàbits siguin superats.\nA Catalunya hi habiten 11 espècies de serps, que corresponen a 3 famílies. Tot seguit en fem una breu descripció.\nUna de la serps més comunes de Catalunya és la serp blanca (Rinechis scalaris), es pot veure als ambients mediterranis (matollars o conreus) i fins i tot als jardins. És una espècie inofensiva, que només planta cara si se la molesta. Excepcionalment, en època de cria dels esquirols i dels ocells, pot enfilar-se als arbres per capturar els joves o els polls. Antany en feien brou de serp, oli i ungüent, un preparat amb propietats dermatològiques.\nSerp blanca (Rinechis scalaris), una espècie que es troba a Catalunya / Jaume Marlès\nHi ha dues espècies de serps llises a Catalunya que ocupen indrets pedregosos. Tenen un mida petita, es mouen lentament, són més actives als vespres o les nits càlides i són especialistes a menjar petits rèptils com ara sargantanes. La serp meridional llisa (Coronella girondica), presenta una distribució àmplia, té un comportament molt pacífic. La serp llisa septentrional (Coronella austriaca) és més aviat escassa, i respecte de la meridional prefereix un clima més humit i fred, i es mes pròpia d’ambients de muntanya.\nA la zona mediterrània, als llocs més secs i càlids, habita la serp de ferradura (Hemorrhois hippocrepis), que és força escassa tot i que sembla cada cop més freqüent, potser per l’augment de la temperatura i l’adaptació als ambients humanitzats . És ràpida, àgil, i una bona trepadora. Es comporta de forma defensiva quan es troba encerclada. Caça des de rèptils a petits ocells i mamífers.\nLa serp d’esculapi (Zamenis longíssimus) és una espècie més aviat tranquil·la, semiarborícola, capaç de trepar als arbres amb facilitat, per arribar als nius d’ocells i capturar-ne les preses. Habitualment es mou per terra. Li agraden els ambients humits i temperats. La seva distribució és limitada, es troba a la Catalunya oriental i de forma discontínua i puntual al Prepirineu lleidatà.\nLa serp verda i groga (Hierophis viridiflavus) es troba exclusivament al Pirineu. És ràpida i àgil, llisca a gran velocitat per l’herba, i és una de les serps vinculada a les aigües termals. Té una dieta generalista. Es tracta d’una serp realment molt bonica amb una coloració que crida molt l’atenció.\nA Catalunya hi ha dues espècies de serp d’aigua del gènere Natrix. Els agraden els ambients aquàtics i els indrets humits i s’acostumen alimentar d’amfibis i alevins de peix. La serp d’aigua (Natrix maura) prefereix temperatures més elevades que la serp de collaret (Natrix astreptophora), que és més terrestre i tolerant al fred. La serp de collaret és una espècie comuna, evita els indrets molt freds i calorosos. Té comportaments curiosos, com per exemple imita l’escurçó, eixamplant el cap i tirant-lo endavant, i també es fa la morta, tombant-se panxa enlaire, i deixa anar un fluid repel·lent per l’obertura de la cloaca.\nSerp d’aigua (Natrix maura), una de les espècies que es troben a Catalunya / Jaume Marlès\nLa serp d’aigua és una de les serps més comunes de Catalunya, l’evolució l’ha portat a prendre una forma i coloració semblant a l’escurçó (Vipera aspis). Aquesta semblança és intimidadora per als depredadors, tot i que és una serp completament inofensiva, no sap ni mossegar! Aquesta estratègia ha estat un fracàs per a la serp d’aigua, ja que l’ha fet molt antipàtica per als humans i quan apareix no és estrany que la gent reaccioni eliminant-la, o si més no intentant-t’ho.\nUna fòbia perillosa… per a les serps\nAquesta fòbia humana augmenta encara més amb els serpents joves que, com que tenen un collar groc, ha fet que el coneixement popular l’identifiqui com un inexistent escurçó de corbatí, considerat infundadament com l’escurçó més perillós! Fins a les joves generacions amb informació més solvent sobre l’espècie, no se superarà del tot aquest perillós tòpic adjudicat a la inofensiva serp.\nLa ofidiofòbia és el temor patològic a les serps, forma part d’un trastorn d’ansietat que és un dels més comuns dels humans. Aquesta fòbia que de vegades consisteix a matar la serps per evitar la por, va des dels nens petits a les persones més grans, i s’acostuma a dur a terme l’acció de matar sense prèviament preguntar-se si realment la serp present és verinosa o no. Aquest trastorn pot tenir l’origen en una mala experiència relacionada amb els rèptils, històries populars explicades, pors originades per creences religioses o en cultures en que la serp simbolitza el mal.\nAquestes pors són pressions culturals humanes sobre la fauna silvestre, i com exemple expliquem el cas de la serp verda (Malpolon monspessulanus), l’única espècie de Catalunya de la família dels lampròfids. Una serp comuna, es troba arreu del territori català no excessivament urbanitzat. Té un gran mida, pot arribar a superar els 2 metres: és la més gran de Catalunya. Excepcionalment pot inocular una substancia neurotòxica, és opistòglifa, això indica que te els ullals enrere de la dentadura, on hi te ubicat el verí, que utilitza per neutralitzar la presa en la fase d’ingesta inicial\nDe la família dels vipèrids, a Catalunya hi ha 2 espècies i són els escurçons, les úniques serps verinoses del país. Cacen les seves preses a l’aguait i tenen un ràpid i potent sistema d’inoculació de verí que en molts casos actua sobre el sistema circulatori i els teixits. L’escurçó pirinenc (Vipera aspis), que és el més perillós, i en casos excepcionals pot arribar a ser mortal per als humans. En canvi, l’escurçó ibèric (Vipera latasti) no té un verí tan potent i rarament pot resultar mortal per als humans, tot i que la mossegada pot ser dolorosa. La gravetat de la mossegada dels escurçons depèn de la quantitat de verí inoculat, i en cas de picada convé no fer ni aplicar res i anar tranquil·lament cap a un centre mèdic o hospital.\nLes serps constitueixen una porció significativa dels depredadors, que mantenen els nostres ecosistemes naturals equilibrats, ja que sense ells el número d’espècies de presa augmentaria. S’alimenten de micromamífers com rates i ratolins, que es poden convertir en una plaga. Al seu torn, alguns mamífers i rapinyaires s’alimenten de les serps.\nSens dubte, les serps, són un grup faunístic que mereix tot el nostre respecte i atenció.


“A la família és on s’aprèn a cooperar” (Francesc Orteu)\nProfessor d’educació de la Universitat de Vic i pare de la Joana, l’Eulàlia i la Berta, de 13, 11 i 8 anys. Publica ‘Educa’ls per cooperar’ (ed. Eumo) coescrit amb Gemma Torres, Ia Camps i Xavier López. Un text que barreja assaig i narració\nFa poc vam anar de viatge a Gàmbia a visitar la família del meu cunyat. Era l’hora de dinar i vam anar a l’escola aràbiga del poble, on ens van treure una plata d’arròs amb salsa, van deixar-la al mig i tots els nens i nenes l’anaven agafant amb les mans. Vaig quedar parat de veure com les meves filles es van posar a la rotllana i van començar a menjar.\nPer què et va sorprendre això?\nViatjar t’obre la ment i t’ajuda a entendre un altre context; pots aprendre que no cal tenir una organització individualista i tenir el teu plat, el teu got i els teus coberts, sinó que hi ha organitzacions més cooperatives, i pots aprendre que no cal una gran metodologia didàctica per aprendre a cooperar sinó que, en gran mesura, es tracta de compartir el que tens amb els altres perquè tots hi guanyem.\nEns consta entendre que som una comunitat.\nEn un altre moment, les meves filles i jo ens vam posar a jugar amb aigua perquè feia calor. Els nens del poble no van entendre que ens en tiréssim.\nPerquè als poblets de Gàmbia l’aigua s’ha d’anar a buscar a la font, s’ha de carregar, s’ha d’estalviar. La cooperació passa per entendre que hi ha uns recursos, una informació o uns materials que s’han de compartir perquè se’n beneficiï una comunitat.\nQuè és pot fer a la família?\nA la família és on s’aprèn a cooperar, perquè la cooperació es fonamenta en dos principis: el democràtic i el d’inclusió. És important que en les converses d’una família es practiquin aquests principis. A casa intentem escoltar molt les nostres filles, que expliquin què els passa, que donin la seva opinió, que respectin l’altre. Cal dedicar-los temps. L’educació és una activitat lenta i aprendre a treballar en equip demana temps.\nCom definiries la cooperació?\nÉs una habilitat comunicativa bàsica. Això significa que va lligada a un context (podem cooperar en una escola, en un equip esportiu...), vol dir que va associada a un objectiu, que en aquest cas és compartit (construir un castell o fer un treball en equip...), i, finalment, requereix un procés d’aprenentatge. Per aprendre a cooperar és imprescindible practicar-ho: que nens i nenes es posin d’acord, que s’escoltin, que l’equip s’animi...\nL’esport en equip ensenya a cooperar.\nPierre de Coubertin va dir que la cooperació esportiva té característiques que en fan una escola preparatòria per a la democràcia. A mi m’agrada l’esport i la frase és interessant, però té trampa.\nLa cooperació necessita la participació de tots els membres d’un grup, i si no hi ha participació de tots no hi ha cooperació. Passa sovint que qui parla al vestidor és l’entrenador, mentre que els jugadors callen. Jo he jugat molts anys a bàsquet i en poques ocasions un entrenador ha demanat la meva opinió.\nQuina frase dita per una de les teves filles t’ha fet pensar?\nDoncs un dia estava nerviós buscant unes xancletes i l’Eulàlia em va dir: “Papa, les coses s’han de perdre”. Vaig pensar que tenia raó, que les coses s’han de perdre.